பிற்காலத்தில் ராணுவத் தளபதியாக இருந்த ஜார்ஜ் ஸ்டீபன் மோரிசன் மற்றும் கிளாரா கிளார்க் மோரிசன் ஆகியோருக்கு மகனாக மெல்போர்ன், ஃபுளோரிடாவில் மோரிசன் பிறந்தார். மோரிசனுக்கு ஆணி ரோபின் என்ற ஒரு தங்கை உண்டு, இவர் 1947ம் ஆண்டு ஆல்புகெர்க், நியூ மெக்சிகோவில் பிறந்தார். இவருக்கு ஆண்ட்ரூ லீ மோரிசன் என்ற தம்பியும் உண்டு. இவர் லாஸ் ஆல்டோஸ், கலிஃபோர்னியாவில் 1948ம் ஆண்டு பிறந்தார். அவர் ஸ்காட்டிஷ் (ஸ்கார்ட்லாந்து நாட்டினர்), ஐரிஷ் (அயர்லாந்து நாட்டினர்) மற்றும் ஆங்கிலேய வழி வந்தவர். அவருக்கு I.Q 149 இருந்ததாகக் கருதபடுகிறது.

1947ம் ஆண்டு, 4 வயதாக இருக்கும் போது மோரிசன், அமெரிக்காவைச் சேர்ந்த ஒரு குடும்பமே காயம் பட்டு இறந்து போன ஒரு கார் விபத்தை அந்த பாலைவனத்தில் கண்டார். இந்த நிகழ்வைப் பற்றி, "அன் அமெரிக்கன் ப்ரேயர்" என்ற பாடல் தொகுப்பில் உள்ள “டான்ஸ் ஹைவே” என்ற பாடலிலும் “பீஸ் ஃபிராக்” மற்றும் “கோஸ்ட் சாங்” ஆகிய பாடல்களில் பேசும் வார்த்தைகளாக கூறினார்.

"இந்தியர்கள் டான்ஸ் நெடுஞ்சாலையில் இரத்தம் கசிந்து கொண்டு சிதறிக் கிடந்தனர்." 
"அந்த இளம் குழந்தையின், உடையக் கூடிய முட்டை ஒடு போன்ற மூளையை, ஆவிகள் சூழ்ந்து கொண்டன" 

இந்த நிகழ்வு தனது வாழ்வில் தன்னை உருவாக்கிய நிகழ்வாக கருதினார். மேலும், அவரது பாடல்கள், கவிதைகள் மற்றும் நேர்காணல்களில் இதைப் பற்றிய குறிப்புகளை பல முறை கூறியுள்ளார். சுவாரஸ்யமான விஷயம் என்னவெனில், அவர் கூறியதைப் போல இந்த நிகழ்வை அவரது குடும்பத்தினரால் நினைவு கூறமுடியவில்லை. மோரிசனின் வாழ்க்கை சரிதமான "நோ ஒன் ஹியர் கெட்ஸ் ஔட் அலைவ்" என்ற புத்தகத்தில் மோரிசனின் குடும்பம் இந்திய குடியிருப்பு ஒன்றில் ஒரு கார் விபத்தை தாண்டி கார் ஓட்டி சென்றனர் என்றும், அவர் அதற்காக மிக மன வேதனை அடைந்தார் என்றும் குறிக்கப்பட்டுள்ளது. ஆயினும், "த டோர்ஸ்" குழுவின் மற்ற உறுப்பினர்கள் எழுதிய த டோர்ஸ் என்ற புத்தகத்தில் அந்த நிகழ்வைப் பற்றிய மோரிசனின் நினைவு, அதே நிகழ்வைப் பற்றி அவரது தந்தையின் நினைவை விட வித்தியாசமாக இருப்பதை விவரிக்கிறது. இந்த புத்தகத்தில் அவரது தந்தை கூறியுள்ளதாகக் கூறப்படுவது, “நாங்கள் பல இந்தியர்களை கடந்து சென்றோம். அவன் மீது இது ஒரு தாக்கத்தை ஏற்படுத்தத்தான் செய்தது [இளம் ஜேம்ஸ்]. அந்த அழுது கொண்டிருந்த இந்தியனைப் பற்றி அவன் எப்போதும் நினைத்துக் கொண்டிருந்தான்." மோரிசன் கூறியதான “இந்தியர்கள் நெடுஞ்சாலையில் இரத்தம் கசிந்து இறக்கும் நிலையில் சிதறிக் கிடந்தனர் என்பதற்கு முரணாக உள்ளது. அதே புத்தகத்தில் அவரது சகோதரி கூறுவதாக இருப்பது, “அந்த கதையைக் கூறுவதை அவர் விரும்பினார் மற்றும் அதை மிகைபடுத்தவும் செய்தார். அவர் சாலையின் ஓரத்தில் இறந்து கிடந்த ஒரு இந்தியனை பார்த்ததாகக் கூறுவார், அது உண்மையா என்பது கூட எனக்குத் தெரியாது".

அவரது தந்தை ஐக்கிய அமெரிக்க கடற்படையில் இருந்ததால் அவரது குடும்பம் பல இடங்களுக்கு அடிக்கடி நகர்ந்து கொண்டே இருந்தது. அவர் தனது குழந்தைப் பருவத்தின் ஒரு பகுதியை சான் டியேகோ, காலிஃபோர்னியாவில் கழித்தார். 1958 ஆம் ஆண்டில், மோரிசன் காலிஃபோர்னியாவில் அலமேடாவில் உள்ள அலமேடா உயர்நிலைப் பள்ளியில் படித்தார். எனினும், ஜூன் 1961ம் ஆண்டில் விர்ஜினியாவில், அலெக்சாண்ட்ரியாவில் உள்ள ஜார்ஜ் வாஷிங்டன் உயர்நிலைப் பள்ளியில் (இப்போது ஜார்ஜ் வாஷிங்டன் நடுநிலை பள்ளி) பட்டம் பெற்றார். அவரது தந்தையும் ஃபுளோரிடா, ஜெக்சோன்விலி என்ற இடத்தில் உள்ள மேபோர்ட் கடற்படை தளத்தில் இருந்தார்.

மோரிசன், க்ளியர்வாட்டர், ஃபுளோரிடாவில் உள்ள தனது தந்தை வழி தாத்தா, பாட்டியோடு தங்கச் சென்றார். அங்கு அவர் செயிண்ட். பீட்டர்ஸ்பெர்க் ஜூனியர் கல்லூரியில் வகுப்புகளுக்கு சென்றார். 1962ல் அவர் டல்லாஹாசியில் உள்ள ஃபுளோரிடா மாநில பல்கலைக் கழகத்துக்கு(FSU) மாறினார். அங்கு அவர் பள்ளி தேர்வு படத்தில் தோன்றினார். FSUவில் இருக்கும் போது, அவர் இடத்தில் நடந்த கால்பந்தாட்ட போட்டியைத் தொடர்ந்து, நடந்த சண்டைக்காக அவர் கைது செய்யப்பட்டார்.

1964ம் ஆண்டு ஜனவரி மாதம் அவர் லாஸ் ஏஞ்சல்ஸ், காலிஃபோர்ணியாவிற்கு சென்றார். அவர் UCLAவின் திரைப்படப் பள்ளியான நுண்கலைக் கல்லூரியின் தியேட்டர் கலைத் துறையில் 1965ம் ஆண்டு இளங்கலை பட்டம் முடித்தார். UCLAவில் படிக்கும் போது அவர் இரண்டு படங்களை எடுத்தார். இந்த படங்களில் முதல் படமான "ஃபர்ஸ்ட் லவ்" , "ஓப்ஸ்க்யூரா" என்ற படத்தைப் பற்றிய ஆவணப்படத்தில் தோன்றிய போது பொதுமக்களுக்காக வெளியிடப்பட்டது. இந்த காலங்களில், வெனிஸ் கடல் பகுதியில் வசிக்கும் போது "லாஸ் ஏஞ்ஜல்ஸ் ஃபிரீ பிரஸின்" எழுத்தாளர்களோடு நண்பரானார். 1971ல் அவர் இறக்கும் வரை த அண்டர்க்ரௌண்ட் செய்தித்தாளை விரும்பினார்.

செல்வாக்கு
ஆரம்ப காலம்
நிலவுடைமைச் சச்சரவு
த டோர்ஸ்